संगम काल चाहे संगम युग, भारत के प्राचीन इतिहास के कालखंड हवे जेह में वर्तमान तमिलनाडु आ केरल वाला क्षेत्र के पुरान इतिहास, लगभग 5वीं सदी ईसापूर्ब से 3सरी सदी ईसवी ले के इतिहास आवे ला। एह काल के नाँव संगम साहित्य के नाँव पर रखल गइल हवे। ई संगम के अरथ पुरानी तमिल भाषा में कबिता करे वाला कबी लोग के समूह के रूप में लिहल जाला जे लोग ओज जमाना में मदुरै नगर में स्थित रहल। ओह समय के तमिल भाषा बोले वाला इलाका में आज के तमिलनाडु, केरल, महाराष्ट्र के कुछ हिस्सा, कर्नाटक के कुछ हिस्सा, आंध्र के कुछ हिस्सा आ उत्तर श्रीलंका (ओह जमाना के ईलम) सामिल बा। एह इलाका के नाँव (तमिलऽक्कम, ) हवे।